Dacă cineva v-ar întreba cine au fost cei mai bogaţi oameni din istorie,
ce aţi răspunde?
Probabil un bancher miliardar sau un magnat corporativ,
precum Bill Gates sau John D. Rockefeller.
Ce spuneţi de regele african Musa Keita I?
Guvernând Imperiul Mali în secolul XIV e.n.,
Mansa Musa sau Regele Regilor,
a adunat o avere ce l-a făcut probabil
unul din cei mai bogaţi oameni care au trăit vreodată.
Dar marea sa avere era doar o parte din bogata sa moştenire.
Când Mansa Musa a venit la putere în 1312,
o mare parte a Europei era nimicită de foamete şi războaie civile.
Însă multe regate africane şi popoare islamice înfloreau,
iar Mansa Musa a jucat un rol important în a aduce roadele acestei prosperități
pe tărâmul său.
Anexând strategic oraşul Timbuktu
şi restabilind puterea asupra oraşului Gao,
el a obţinut controlul asupra unor rute comerciale importante
dintre coasta mediteraneană şi cea a Africii de Vest,
continuând o perioadă de expansiune ce a mărit enorm teritoriul Maliului.
Teritoriul Imperiului Mali era bogat în resurse naturale
precum aur şi sare.
Lumea a observat pentru prima oară amploarea averii lui Mansa Musa în 1324,
când a mers în pelerinaj la Mecca.
Nefiind o persoană ce călătorește cu un buget limitat,
el a venit cu o caravană ce se întindea cât vedeai cu ochii.
Istorisirile acestei călătorii sunt bazate pe mărturii orale
şi diverse înscrieri,
detaliile exacte fiind dificil de determinat.
Dar majoritatea confirmă extravaganța excursiei.
Cronicarii descriu un alai de zeci de mii de soldaţi,
civili
şi sclavi,
500 de mesageri ce duceau aur, îmbrăcați în mătăsuri fine
și multe cămile și cai ce duceau o mulțime de lingouri de aur.
Făcând popasuri în oraşe precum Cairo,
se spune că Mansa Musa a cheltuit mari cantităţi de aur,
oferind săracilor, cumpărând suvenire,
construind chiar şi moschee pe parcursul drumului.
Cheltuielile sale ar fi destabilizat economia regională,
provocând o inflaţie masivă.
Această călătorie a durat aproape un an, iar la întoarcerea lui Mansa Musa,
în porturile mediteraniene s-au răspândit poveşti despre minunata sa avere.
Mali şi regele său au fost ridicaţi la un statut aproape legendar,
cimentat prin includerea lor în Atlasul catalan din 1375.
Una din cele mai importante hărţi mondiale ale Europei Medievale,
reprezenta regele ţinând un sceptru şi o pepită de aur sclipitoare.
Mansa Musa şi-a plasat la propriu imperiul şi pe sine pe hartă.
Însă bogăţiile materiale nu erau unica preocupare a regelui.
Ca un musulman devotat, el avea un interes deosebit în Timbuktu,
fiind deja un centru de religie şi învăţare înainte de anexarea sa.
La întoarcerea din pelerinajul său,
el a construit aici Moscheea Djinguereber
cu ajutorul unui arhitect andaluzian.
El a mai fondat o mare universitate, sporind astfel reputaţia oraşului
şi atrăgând oameni de ştiinţă şi studenţi din toate colţurile lumii islamice.
Sub conducerea lui Mansa Musa, imperiul a devenit urbanizat,
cu şcoli şi moschee în sute de oraşe dens populate.
Moştenirea bogată a regelui a persistat generaţii întregi
şi până astăzi sunt mausolee, librării şi moschee
ce servesc drept testament pentru epoca de aur din istoria Maliului.